子之迂也！夫有非常之人，斯有非常之事。古今成则王，败则盗者何限？岂宜以成败论英雄哉！流芳遗臭，非凡庸卑鄙者能为？况事尚未定，策国元勋终有召起之日矣。」或曰：「吕之为此，人皆薄之，子独与之何也？」曰：「子真井蛙见矣。当世名人若张公养蒙，刘公道亨，魏公允贞、郑公承恩，邓公光祚、洪公其道、程公绍、白公所知、薛公亨，皆称吕所见极高，所举极当，咸举《春秋》大义，『子以母贵』之说，共建社稷奇勋。夫唐阉执命，天子门生，宋奸弄权，神器宵易，今盟约既定，羽翼已成，子韦布之士，岂知国家大计？宜从此三缄，无自取祸，可也。